Kasper Kotkansalo

Kasper Aleksanteri Kotkansalo (s. 16. marraskuuta 1998 Helsinki) on suomalainen jääkiekkopuolustaja, joka pelaa monikansallisen ICE Hockey Leaguen itävaltalaisjoukkue Graz 99ersissa.

 Ura 
 Seuraura 
Kotkansalo on Espoon Palloseuran kasvatti. Hän siirtyi juniorina sittemmin Espoo Bluesiin, jossa Kotkansalo voitti kauden 2012–2013 päätteeksi C-nuorten SM-hopeaa. Kaudella 2013–2014 hän nousi seuran C-nuorten kapteeniksi. Kotkansalo oli C-nuorten SM-karsinnoissa Bluesin paras syöttäjä ja tehokkain puolustaja tehoilla 4+14=18. Hän voitti koko sarjan pudotuspelien puolustajien pistepörssin tehoilla 2+7=9. Kotkansalo voitti kauden päätteeksi C-nuorten Suomen-mestaruuden. Kauden 2014–2015 Kotkansalo vietti Bluesin B-nuorissa, mutta hän edusti myös seuran A-nuoria Junior Club World Cupissa. Kauden 2015–2016 päätteeksi Kotkansalo voitti A-nuorten SM-hopeaa.

Neftehimik Nižnekamsk varasi Kotkansalon 121. pelaajaana KHL:n varaustilaisuudessa 2016. Samana kesänä hänet varasi myös USHL-joukkue Sioux Falls Stampede 25. pelaajana. Kotkansalo siirtyi joukkueeseen kaudeksi 2016–2017. Hän pelasi kauden aikana myös USHL/NHL Top Prospects Gamessa. Kaudeksi 2017–2018 Kotkansalo kiinnitettiin Bostonin yliopistoon.Hockey Commitments Twitterissä  Hän voitti kauden päätteeksi Hockey Eastin mestaruuden.

Kotkansalo siirtyi kaudeksi 2020–2021 vuoden mittaisella sopimuksella SM-liigajoukkue Porin Ässiin. Hänen siirtonsa taustalla oli myös Yhdysvaltain koronavirustilanne ja yliopistojen lukukausien suorittaminen kokonaan etäopiskeluna. Kotkansalo teki liigadebyyttinsä runkosarjan avauskierroksella 2. lokakuuta 2020 Turun Palloseuraa vastaan. Hänet merkittiin Ässien kakkospuolustajapariin Markus Niemeläisen viereen. Kotkansalo sai ottelussa jääaikaa 21.06 minuuttia, mikä oli joukkueesta eniten Niemeläisen jälkeen. Liigauransa avausmaalin hän teki 28. marraskuuta 2020 tasavajaalla vieraissa Turun Palloseuraa vastaan. Kotkansalo teki tulokaskautensa aikana lopulta 58 runkosarjaottelussa tehot 3+9=12. Hän oli Sebastian Wännströmin ohella Ässien ainoa kauden kaikki 58 runkosarjaottelua pelannut pelaaja.

Kaudeksi 2021–2022 Kotkansalo siirtyi kaksivuotisella sopimuksella Helsingin IFK:hon. Jatkoaika.com-verkkolehden toimittaja Veikko Nurmisen mukaan hänen alkukautensa 2022–2023 oli virhealtis ja Kotkansalo keräsi 24 ottelusta teholukeman –7. Kotkansalon kausi päättyi kuitenkin leikkaushoitoa vaatineen loukkaantumisen vuoksi marraskuun 2022 lopulla. Toukokuussa 2023 hän teki HIFK:n kanssa vuoden mittaisen jatkosopimuksen. Kotkansalo oli leikkaushoitoa vaatineen vamman vuoksi peleistä sivussa kaikkiaan 378 päivää, kunnes hän palasi kaukaloihin 13. joulukuuta 2023.

Kaudeksi 2024–2025 Kotkansalo siirtyi liiganousija Kiekko-Espoon riveihin. Hänet nimettiin joukkueen varakapteeniksi. Kotkansalo teki SM-liigan yhden kauden piste-ennätyksensä tehtyään 56 runkosarjaottelussa tehot 2+16=18.

Huhtikuussa 2025 Kiekko-Espoo tiedotti Kotkansalon käyttäneen sopimuksessaan olleen option ulkomaille siirtymisestä. Toukokuussa hänen uutisoitiin siirtyvän kaudeksi 2025–2026 vuoden mittaisella sopimuksella Ruotsiin SHL-liigassa pelaavan Luulajan riveihin. Kotkansalo pelasi siellä 21 runkosarja- ja kuusi Mestarien liigan ottelua ilman tehopisteitä, kunnes Otto Leskisen kuntouduttua loukkaantumisesta hänen vastuunsa pieneni. Marraskuun 2025 lopulla ruotsalainen Norrländska Socialdemokraten-lehti uutisoi, että Kotkansalo on saanut Luulajalta luvan etsiä uutta seuraa. Joulukuussa hänen sopimuksensa purettiin ja Kotkansalo siirtyi loppukauden kattavalla sopimuksella monikansallisen ICE Hockey Leaguen itävaltalaisjoukkue Graz 99ersiin.

 Maajoukkueura 

Kotkansalo pelasi alle 20-vuotiaiden MM-kilpailuissa vuonna 2018 sekä alle 18-vuotiaiden MM-kilpailuissa vuonna 2016, jolloin hän voitti maailmanmestaruuden. Kotkansalo pelasi myös alle 18-vuotiaiden Ivan Hlinkan muistoturnauksessa vuonna 2015. Yhteensä hän on pelannut 30 nuorten ja 22 poikien maaottelua.

Suomen A-maajoukkueessa Kotkansalo on pelannut kaksi ottelua ilman tehopisteitä.Tilanne 14.11.2021 Hän teki A-maajoukkuedebyyttinsä Karjala-turnauksen toisessa ottelussa 13. marraskuuta 2021 Helsingin Hartwall Arenassa Tšekkiä vastaan. Kotkansalo merkittiin Suomen nelospuolustajapariin Jarkko Parikan viereen.

 Pelityyli 
Faneille.com-sivuston toimittaja Toni Rajamäen mukaan Kotkansalo on pelityyliltään yleispuolustaja, joka liikkuu kokoisekseen hyvin, eikä tee paljoa virheitä. Ässien silloinen kehitysjohtaja Tommi Kerttula luonnehti hänestä siirtonsa yhteydssä elokuussa 2020:

 Tilastot 
 2015–2016  Blues  A-SM  48  4  15  19  36  6  0  3  3  4  U18  6  0  4  4  0 2016–2017  Sioux Falls Stampede  USHL  47  1  11  12  43  –  –  –  –  – 2017–2018  Boston Univ.  H-East  40  2  4  6  22  –  –  –  –  –  JMM  5  0  0  0  0 2018–2019  Boston Univ.  H-East  38  0  11  11  16  –  –  –  –  – 2019–2020  Boston Univ.  H-East  34  0  8  8  23  –  –  –  –  – 2020–2021  Ässät  SM-liiga  58  3  9  12  56  –  –  –  –  – 2021–2022  HIFK  SM-liiga  52  4  12  16  10  7  0  0  0  0 2022–2023  HIFK  SM-liiga  24  1  6  7  6  –  –  –  –  – 2023–2024  HIFK  SM-liiga  23  2  3  5  8  7  0  0  0  0 2024–2025  Kiekko-Espoo (A)  SM-liiga  56  2  16  18  36  5  0  0  0  0 2025–2026  Luleå HF  SHL  21  0  0  0  6  –  –  –  –  –   Graz 99ers  ICEHL                     5 kautta  yhteensä  SM-liiga  213  12  46  58  116  19  0  0  0  0 1 kausi  yhteensä  SHL  21  0  0  0  6  –  –  –  –  –

 Lähteet 

 Viitteet 

Luokka:Suomalaiset jääkiekkoilijat
Luokka:Detroit Red Wingsin varaamat pelaajat
Luokka:Vuonna 1998 syntyneet
Luokka:Elävät henkilöt